कांग्रेस अध्यक्ष राहुल गांधी ने एक बार फिर से राफेल मामले को लेकर केंद्र की मोदी सरकार पर निशाना साधा है. शुक्रवार को प्रेस कॉन्फ्रेंस कर राहुल ने पूछा कि आखिरकार घाटे में चल रही अनिल अंबानी की कंपनी को ही राफेल लड़ाकू विमान के लिए ठेका क्यों दिया गया. उन्होंने कहा कि अनिल अंबानी की कंपनी तो घाटे में है फिर दसॉ ने 284 करोड़ रुपए क्यों दिए. राहुल गांधी ने प्रधानमंत्री नरेंद्र मोदी पर निशाना साधते हुए कहा कि अगर वे चौकीदार हैं तो जांच क्यों नहीं करा रहे हैं.